《夜听玉山松涛》
明代·梁以壮

旅舍萧萧百感牵，松涛一听一泠然。旧时汉苑昌华外，今日城隅古寺边。

夜半鹤惊沉远漏，空寒星动落残烟。水濂不必遥相忆，身在蓬莱第几泉。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。